Эштә - уңган, сәхнәдә - сәләтле

	Камышлы районы, Иске Ярмәк авылының мәдәни тормышында театр сәнгате мөһим урын алып тора. Ярмәк авылының драма түгәрәге, барыннан да элек, артистларның искиткеч фидакарьлеге, тырышлыгы белән аерылып тора, барлыкка килү тарихы белән уникаль булып санала. 	 Авылдашыбыз Мәхмүт Хәбиров төзегән «Белешмә» китабында Иске Ярмәктә беренче спектакль 1924 елда куелуы һәм анда Халикъ Садри, Сафуан Насыйров кебек атаклы авылдашларыбыз катнашуы искә алына. Халикъ Садриның “Безнең таң” китабында да 1910 елда ук авылда спектакльләр куелуы, хатын-кызлар ролендә ир-атлар уйнавы искә алына... Кызганычка, Иске Ярмәк авылы театры тарихын язып баручы булмаган, авыл халкы хәтерендә калганнар буенча гына фикер йөртеп була. Шулай, 1956 елда Кәрим Тинчуринның “Зәңгәр шәл” пьесасы буенча спектакль куелуы, рольләрне Җария Сәяхова, Әлфия Әхмәтҗанова, Әкълимә Әхмәтҗанова, Азат Бәдертдинов уйнавы, укытучылар Салих Шәрәфетдинов һәм Рәхимә Бәширова ул спектакльнең сәнгать режиссерлары булуы билгеле. 
	---	
Бердәмлек

	№ --- | 31.12.2020	


